text: ерлан нұрәліұлы нысанбаев (11.08.1961 жыл, алматы облысы, ұйғыр ауданы, подгорное ауылы) мемлекет қайраткері. ауыл шаруашылығы ғылымдарының кандидаты (2010). қазақ. қазақ ауыл шаруашылығы институтын (1983) орман шаруашылығының инженері мамандығы бойынша; абай атындағы қазақ ұлттық педагогикалық университетін (2008) қаржыгер мамандығы бойынша бітірген. 1983 жылдан ұйғыр ауданы орман шаруашылығының шебері. 1984 жылдан ұйғыр аудандық комсомол комитетінің нұсқаушысы. 1986 жылдан ұйымдастыру бөлімі орынбасары. 1989 жылдан алматы облыстық комсомол комитеті ұйымдастыру бөлімінің нұсқаушысы. 1990 жылдан ауыл шаруашылығы бөлімінің сектор меңгерушісінің орынбасары. 1991 жылдан «крамдс-агро» фирмасының бас маманы. 1992 жылдан «ақжол-импэкс» сыртқы сауда фирмасының директоры. 1994 жылдан «нысана» шаруа қожалығының төрағасы. 1996 жылдан «сельхозэнерго» аөб бастығы. 2000 жылдан атырау облысы әкімінің аппараты «шб» кмқк қызметі департаментінің бастығы. 2002 жылдан «лейер» жіж директоры. 2003 жылдан «автоцентр жшс директоры. 2005 жылдан «жасылқұрылыс» қкк директоры. 2006 жылдан ақ бас директоры. 2009 жылдың шілдесінен қарағанды облысының бұқар жырау ауданы тұзды ауылдық округінің әкімі. 2009 жылдың тамызынан бері қр ауыл шаруашылық министрлігі орман және аңшылық шаруашылығы комитетінің төрағасы. ауыл шаруашылығы ғылымдарының кандидаты (2010). кандидаттық тақырыбы: «астана қ. көгалдандырудың өсіру проблемалары». мақаланың авторы. «нұр отан» хдп мүшесі (2004 жылдан). астана қаласы мәслихатының депутаты (2007 жылдан). «ерен еңбегі үшін» (2007); «астанаға 10 жыл» медальдарымен марапатталған. әскери атағы запастағы аға лейтенант. әкесі нысанбаев нұрәлі еркебұланұлы, марқұм. анасы нысанбаева арзангүл, зейнеткер. үйленген. жұбайы телегенова ләйлә жұмажанқызы (1963), үй шаруасымен айналысады. ұлдары нұрәлин ердан ерланұлы (1984), ерлан райымұлы (2003); қызы нұрәлина анар ерланқызы (1985).